CELEX: 31982L0475
Language: ro
Date: 1982-06-23 00:00:00
Title: Directiva comisiei din 23 iunie 1982 de stabilire a categoriilor de ingrediente care pot fi utilizate pentru etichetarea furajelor combinate pentru animalele de companie

03/Volumul 04
            
            
               RO
            
            
               Jurnalul Ofícial al Uniunii Europene
            
            
               118
            
         31982L0475
   
               L 213/27
            
            
               JURNALUL OFÍCIAL AL UNIUNII EUROPENE
            
            
               
            
         
      DIRECTIVA COMISIEI
   
   din 23 iunie 1982
   de stabilire a categoriilor de ingrediente care pot fi utilizate pentru etichetarea furajelor combinate pentru animalele de companie
   (82/475/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 79/373/CEE a Consiliului din 2 aprilie 1979 privind comercializarea furajelor combinate pentru animale (1), modificată ultima dată de Directiva 80/695/CEE a Comisiei (2) , în special articolul 10 litera (b),
   întrucât directiva menționată stabilește că statele membre pot să dispună ori să permită menționarea ingredientelor utilizate la fabricarea furajelor combinate; întrucât, până la adoptarea dispozițiilor comunitare, statele membre pot permite ca menționarea ingredientelor să fie înlocuită cu menționarea categoriilor care includ mai multe ingrediente;
   întrucât dispozițiile naționale ale unor state membre permit gruparea ingredientelor în diferite categorii; întrucât, prin urmare, ar trebui stabilite dispoziții identice privind etichetarea, astfel încât să se faciliteze schimburile între statele membre;
   întrucât aceste norme ar trebui să se aplice numai furajelor combinate pentru animalele de companie;
   întrucât normele referitoare la etichetarea furajelor combinate trebuie să asigure în primul rând informarea corespunzătoare a utilizatorilor acestor produse;
   întrucât poate fi indicată o categorie numai în cazul în care ingredientul sau ingredientele sunt definite în categoria respectivă;
   întrucât, prin analogie cu dispozițiile stabilite pentru declararea ingredientelor, ar trebui să se dea lista categoriilor, în funcție de dispozițiile stabilite de statele membre, fie prin menționarea cantității din fiecare categorie, fie în ordinea descrescătoare a ponderii pe care o dețin, din punct de vedere al greutății, în furajele combinate pentru animale;
   întrucât, cu toate acestea, nu este posibil să se stabilească categorii care să acopere toate ingredientele care intră în compoziția furajelor combinate; întrucât, în consecință, producătorul trebuie să indice în plus ingredientele care nu sunt încadrate în nici una din categoriile definite în anexă;
   întrucât măsurile prevăzute în prezenta directivă sunt în conformitate cu avizul Comitetului permanent pentru furaje,
   ADOPTĂ PREZENTA DIRECTIVĂ:
   Articolul 1
   În cazul în care, în temeiul dispozițiilor articolului 5 alineatul (7) din Directiva 79/373/CEE, dispozițiile naționale ale statelor membre prevăd că menționarea ingredientelor poate fi înlocuită cu menționarea categoriilor care includ mai multe ingrediente, numai categoriile prevăzute în anexa la prezenta pot fi indicate pe ambalajul, containerul sau pe eticheta hranei compuse pentru animale de companie.
   Articolul 2
   Statele membre pun în aplicare până la 1 ianuarie 1985 actele cu putere de lege sau actele administrative necesare pentru a se conforma prezentei directive. Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.
   
      Adoptată la Bruxelles, 23 iunie 1982.
      
         
            Pentru Comisie
         
         Poul DALSAGER
         
         
            Membru al Comisiei
         
      
   
   
      (1)  JO L 86, 6.4.1979, p. 30.
   
      (2)  JO L 188, 22.7.1980, p. 23.
   ANEXĂ
   Categorii de ingrediente care pot fi menționate în locul fiecărui ingredient
   
               Denumirea categoriei
            
            
               Definițtia
            
         
               1.   Carne și produse derivate de natură animală
            
            
               Toate părțile cărnoase ale animalelor terestre cu sânge cald sacrificate, proaspete sau conservate prin tratare corespunzătoare
               și
               toate produsele și produsele derivate care provin din transformarea corpului sau a părților din corpul animalelor terestre cu sânge cald.
            
         
               2.   Lapte și produse lactate
            
            
               Toate produsele lactate proaspete sau conservate prin tratare corespunzătoare, precum și produsele derivate, rezultate din transformarea acestora.
            
         
               3.   Ouă și produse din ouă
            
            
               Toate produsele din ouă proaspete sau conservate prin tratare corespunzătoare, precum și produsele derivate, rezultate din transformarea acestora.
            
         
               4.   Uleiuri și grăsimi
            
            
               Toate uleiurile și grăsimile vegetale sau animale.
            
         
               5.   Drojdii
            
            
               Toate drojdiile ale căror celule au fost distruse și uscate.
            
         
               6.   Pește și produse derivate din pește
            
            
               Pește sau părți din pește, în stare proaspătă sau conservată prin tratare corespunzătoare, precum și produsele derivate, rezultate din transformarea acestora.
            
         
               7.   Cereale
            
            
               Toate speciile de cereale, indiferent de prezentarea lor, sau produsele obținute din transformarea boabelor făinoase de cereale.
            
         
               8.   Legume
            
            
               Toate soiurile de legume și leguminoase, proaspete sau conservate prin tratare corespunzătoare.
            
         
               9.   Produse derivate de natură vegetală
            
            
               Produse derivate din tratarea produselor vegetale, în special a cerealelor, legumelor, leguminoaselor și a semințelor oleaginoase.
            
         
               10.   Extracte de proteine vegetale
            
            
               Toate produsele de origine vegetală ale căror proteine au fost concentrate prin tratare corespunzătoare, care conțin cel puțin 50 % proteină brută din materia uscată și care, eventual, au suportat modificări de structură.
            
         
               11.   Substanțe minerale
            
            
               Toate substanțele anorganice proprii hranei animalelor.
            
         
               12.   Zaharuri
            
            
               Toate tipurile de zahăr.
            
         
               13.   Fructe
            
            
               Toate varietățile de fructe, proaspete sau conservate prin tratare corespunzătoare.
            
         
               14.   Fructe cu coajă
            
            
               Toate miezurile de fructe cu coajă.
            
         
               15.   Boabe
            
            
               Toate boabele întregi sau măcinate mari.
            
         
               16.   Alge
            
            
               Toate speciile de alge proaspete sau conservate prin tratare corespunzătoare.
            
         
               17.   Moluște și crustacee
            
            
               Toate moluștele (inclusiv cu cochilie) și crustaceele, proaspete sau conservate prin tratare corespunzătoare, precum și produsele derivate, rezultate din transformarea acestora.
            
         
               18.   Insecte
            
            
               Toate speciile de insecte în toate stadiile evoluției lor.
            
         
               19.   Produse de panificație
            
            
               Toate produsele de panificație: pâine, produse de patiserie și paste făinoase.